เรียบร้อยโรงเรียน “ป้อม” ปปช.มีมติ 5:3 นาฬิกา “ปัทวาส”-แหวน “พ่อแม่” บวกเป็นของขลัง!
เรียบร้อยโรงเรียน "ป้อม" ปปช.มีมติ 5:3 นาฬิกา "ปัทวาส"-แหวน "พ่อแม่" บวกเป็นของขลัง!
27 ธ.ค. 2561

ผู้สื่อข่าวรายงานว่า ในวันนี้ (27 ธ.ค.61) ที่ประชุมคณะกรรมการป้องกันและปราบปรามการทุจริตแห่งชาติ (ป.ป.ช.) มีมติด้วยคะแนนเสียง 5 ต่อ 3 ว่า ยังไม่มีมูลเพียงพอว่า พล.อ.ประวิตร วงษ์สุวรรณ รองนายกรัฐมนตรี และรมว.กลาโหม จงใจยื่นบัญชีแสดงรายการทรัพย์สินและหนี้สินด้วยข้อความอันเป็นเท็จ หรือปกปิดข้อเท็จจริงที่ควรแจ้งให้ทราบ และมีพฤติการณ์อันควรเชื่อได้ว่ามีเจตนาไม่แสดงที่มาแห่งทรัพย์สินนั้น
ขณะที่ กรรมการ ป.ป.ช.เสียงข้างน้อยเห็นว่า พยานหลักฐานยังไม่เพียงพอที่จะวินิจฉัยได้ ให้ตรวจสอบข้อเท็จจริงเพิ่มเติม นอกจากนั้น คณะกรรมการป.ป.ช.ให้แจ้งข้อมูลนาฬิกาจำนวน 22 เรือน ต่อกรมศุลกากรเพื่อดำเนินการตามอำนาจหน้าที่ต่อไป
ทั้งนี้ หลังการประชุมของคณะกรรมการ ป.ป.ช. กรณีพิจารณาคดีแหวนเพชรและนาฬิกาหรูของพล.อ.ประวิตร ว่า จากการตรวจสอบการสำแดงราคานาฬิกา ปรากฏข้อเท็จจริงว่า นายปัทวาส สุขศรีวงศ์ มีนาฬิกาเป็นจำนวนมาก ได้ให้เพื่อนในกลุ่มโรงเรียนเซนต์คาเบรียลยืมนาฬิกาไปใส่เป็นประจำ
ทั้งนี้มีนาฬิกาที่ตรวจสอบ 22 เรือน พบหลักฐาน 21 เรือน และพบว่าเป็นผู้ซื้อในต่างประเทศ 1เรือน ซื้อต่อ 1 เรือน ที่เหลือไม่พบหลักฐาน โดยทางกรมศุลกากร ไม่สามารถตรวจพบได้ ทาง ป.ป.ช. พิจารณาว่าที่ปรากฏเป็นข่าวเป็นส่วนหนึ่งของนายปัทวาส ให้สันนิษฐานไว้ก่อนนายปัทวาสเป็นเจ้าของซึ่งปัจจุบันได้เสียชีวิตไปแล้ว ได้มอบให้ พล.อ.ประวิตร ยืมเพื่อสวมใส่ ส่วนแหวนจำนวน 3 วงนั้นเป็นทรัพย์มรดก คณะกรรรมการปปช. มีมติ 5:3 ว่ายังไม่มีหลักฐานชัดเจนพอที่จะวินิจฉัย และให้ส่งรายละเอียดให้กรมศุลกากร ตรวจสอบ
ส่วนประเด็นแหวนจำนวน 12 วง มีมติเอกฉันท์ ว่าเป็น แหวน 3 วงเป็นทรัพย์มรดกของบิดาที่มารดามอบให้ เมื่อครั้งรับตำแหน่ง จึงยังไม่จำเป็นต้องแสดงบัญชีฯและวงที่เหลือ มีมูลค่าไม่มาก เป็นแหวนสิริมงคล จึงไม่จำเป็นต้องแสดงบัญชีทรัพย์สินและหนี้สิน